Οι δέκα εντολές (ταινία, 1956)

Οι δέκα εντολές είναι έγχρωμη Αμερικανική θρησκευτική επική ταινία χλαμύδας του 1956, σε παραγωγή και σκηνοθεσία Σέσιλ Ντε Μιλ, γυρισμένο σε VistaVision (και με τη μέθοδο Technicolor). Η διανομή έγινε από την Paramount Pictures. Η ταινία αναφέρεται στη βιβλική ιστορία της ζωής του Μωυσή, αλλά και πώς έλαβε τις Δέκα Εντολές από τον Θεό, στο Όρος Σινά. Πρωταγωνιστής στην ταινία είναι ο Τσάρλτον Ίστον (ως Μωυσής). Παίζουν επίσης οι Γιουλ Μπρίνερ (ως Ραμσής), Αν Μπάξτερ (ως Νεφερτίτη), Έντουαρντ Ρόμπινσον (ως Δαθάν) και Ιβόν ντε Κάρλο (ως Σεπφώρα).

Η ταινία διαδραματίζεται στην Αίγυπτο και στο Όρος Σινά, αλλά και στη Χερσόνησο του Σινά, με την ταινία να αποτελεί την τελευταία του Ντε Μιλ πριν τον θάνατό του το 1959, αλλά και την πιο επιτυχημένη του. Η ταινία, εν μέρει, βασίζεται στην παλαιότερη βωβή ομώνυμη ταινία, παραγωγής 1923, επίσης του Ντε Μιλ και κατέχει ένα από τα μεγαλύτερα σκηνικά ταινιών, που υπήρξαν ποτέ. Κατά την ημερομηνία κυκλοφορίας της, ήτοι 8 Νοεμβρίου του 1956, ήταν η ακριβότερη ταινία που γυρίστηκε ποτέ, και επίσης απέσπασε άκρως εγκωμιαστικά σχόλια, παρά την υπερβολικά μεγάλη διάρκειά της, που ήταν 3 ώρες και 40 λεπτά.

 Διανομή 

 Τσάρλτον Ίστον ως Μωυσής και φωνή του Θεού στη Φλεγόμενη Βάτο 
 Φρέιζερ Ίστον ως Μωυσής βρέφος
 Γιουλ Μπρίνερ ως Ραμσής Β΄
 Αν Μπάξτερ ως Νεφερτίτη
 Έντουαρντ Τζ. Ρόμπινσον ως Δαθάν
 Ιβόν ντε Κάρλο ως Σεπφώρα
 Ντέμπρα Πάτζετ ως Λίλια
 Τζον Ντέρεκ ως Ιησούς του Ναυή
 Σέντρικ Χάρτνγουικ ως Σέτι Α΄
 Νίνα Φος ως Βιθία
 Μάρθα Σκοτ ως Ιωχαβέδ
 Βίνσεντ Πράις ως Μπάκα
 Τζον Καραντάιν ως Ααρών
 Όλιβ Ντίρινγκ ως Μαριάμ
 Λόρενς Ντόμπκιν ως Ωρ
 Χ. Μπ. Γουόρνερ ως Αμιναδάβ

 Βραβεύσεις 
Το 1957 η ταινία ήταν υποψήφια για επτά Όσκαρ, συμπεριλαμβανομένου και αυτό της Καλύτερης ταινίας, και τελικώς έλαβε το Όσκαρ των Καλύτερων Οπτικών Εφέ. Ο Τσάρλτον Ίστον ήταν, επίσης, υποψήφιος για Χρυσή Σφαίρα Α' Ανδρικού Ρόλου (δραματικές ταινίες). Από την άλλη ο Γιουλ Μπρίνερ βραβεύθηκε με το National Board of Review Award for Best Actor. Η ταινία είναι μία από τις πιο επιτυχημένες εμπορικά ταινία όλων των εποχών, με την πρώτη προβολή να φθάνει σε εισπράξεις τα 122,7 εκατομμύρια δολάρια. Είναι η πιο επιτυχημένη στη σχετική λίστα στις ταινίες του 1956 και η δεύτερη πιο επιτυχημένη της δεκαετίας του 1950, πίσω μόνο από το Μπεν Χουρ του 1959, που η αρχική του προβολή έφτασε σε εισπράξεις τα 146,9 εκατομμύρια δολάρια. Βάσει του Βιβλίο Γκίνες, οι Οι Δέκα Εντολές είναι μέσα στις επτά πιο επιτυχημένες ταινίες όλων των εποχών, εάν η λίστα εξεταστεί κατά αναλογίαν με την τότε και τη σημερινή νομισματική αξία.
αριστερά|μικρογραφία|Το επίσημο τρέιλερ της ταινίας.

Το 1999, η ταινία επελέγη για το Εθνικό Μητρώο Κινηματογράφου από τη Βιβλιοθήκη του Κογκρέσου, καθώς κρίθηκε πολιτιστικά, ιστορικά και αισθητικά σημαντική. Τον Ιούνιο του 2008, το Αμερικανικό Ινστιτούτο Κινηματογράφου έφερε στη δημοσιότητα την Top Ten (Κορυφαία Δέκα) λίστα του, η οποία είχε τις δέκα καλύτερες ταινίες σε δέκα διαφορετικά είδη, μετά από ψηφοφορία όπου συμμετείχαν 1.500 άνθρωποι από σχετική κοινότητα. Η ταινία βγήκε δέκατη στις δέκα καλύτερες του είδους επικές.

 Σημειώσεις 

 Παραπομπές 

 Βιβλιογραφία 








 Henry S. Noerdlinger: Moses and Egypt. The Documentation to the Motion Picture The Ten Commandments, 1956, University of Southern California press, Los Angeles.





 Εξωτερικοί σύνδεσμοι 





 Production design drawings for THE TEN COMMANDMENTS, Margaret Herrick Library, Academy of Motion Picture Arts and Sciences
 Costume design drawings for THE TEN COMMANDMENTS, Margaret Herrick Library, Academy of Motion Picture Arts and Sciences

Κατηγορία:Ταινίες του 1956
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1950
Κατηγορία:Αμερικανικές επικές ταινίες
Κατηγορία:Ταινίες βασισμένες σε έργα
Κατηγορία:Θρησκευτικές ταινίες
Κατηγορία:Ταινίες παραγωγής Paramount Pictures